EP BIH: Prelazak na niže dnevne tarifne stavove

Prelaskom na ljetno računanje vremena, u nedelju 28. marta 2021. godine, nastupiće i promjene u primjeni viših i nižih dnevnih tarifnih stavova za kupce električne energije koje snabdijeva JP Elektroprivreda BiH.

Za domaćinstva koja posjeduju dvotarifna brojila, niži dnevni tarifni stavovi, jeftinija električna energija, primjenjivat će se radnim danima i subotom u intervalima od 14 do 17 i od 23 do 8 sati, a nedjeljom cijeli dan.

Za sve ostale kupce JP Elektroprivrede BiH, niži  dnevni tarifni stavovi primjenjivat će se radnim danima u intervalu od 23 do 8 sati, a subotom i nedjeljom cijeli dan.