Elektroprivreda BiH: Promjena u obračunu tzv. skupe i jeftine struje

Prelaskom na ljetno računanje vremena, u nedelju 29. marta 2020. godine, nastupiće i promjena u primjeni viših i nižih dnevnih tarifnih stavova.

Za domaćinstva koja posjeduju dvotarifna brojila, niži dnevni tarifni stavovi (tzv. jeftinija električna energija) primjenjivat će se  radnim danima i subotom u periodima od 14:00 do 17:00 i od 23:00 do 08:00 sati, a nedjeljom cijeli dan.

Za sve ostale kupce JP Elektroprivreda BiH, niži  dnevni tarifni stavovi primjenjivat će se radnim danima u periodima od 23:00 do 08:00 sati, a subotom i nedjeljom cijeli dan.